Publication: Magyar Közlöny
Issue: MK-2004-3 (Year: 2004, Number: 3)
Era: 2004-2010
Section: [5. számú melléklet az 50/1998. (III. 27.) Korm. rendelethez]
Paragraph Index: 19

2. A Szabályzat célja A Szabályzat a felhasználók, a hálózatgazda, az üzemeltetõ által alkotott közösség érdekeinek összehangolását szolgálja a biztonsági szempontok elsõdlegessége mellett, a közösség által kialakított és elfogadott mûködési rend. A Szabályzat nem örökérvényû, a közösség bármely tagja meghatározott eljárási rend szerint javasolhatja annak módosítását, korszerûsítését. A Szabályzat célja, hogy meghatározza és szabályozza az EKG együttmûködõ feleinek — hálózatgazda, üzemeltetõ, felhasználó, külsõ szolgáltatók — kapcsolatát a szolgáltatás mûködtetésének teljes idõtartamára, az együttmûködés kezdetétõl annak lezárásáig. A szabályozás további célja, hogy a kapcsolatok, interakciók alapjául szolgáló folyamatokat, felelõsségi köröket, szerepeket egyértelmûvé tegye, szükség esetén egységesítse. Nem ennek a Szabályzatnak a tárgya a biztonság, az EKG eszköz- és vagyonmentésének szabályozása. Ezért szükséges — jelen dokumentum keretein kívüli — a Biztonsági Szabályzat, az EKG eszköz- és vagyonmentésére vonatkozó katasztrófaterv (Disaster Recovery Plan, DRP) kidolgozása. Az elõzõ bekezdésben említett szabályozásokhoz, valamint az 1. számú függelékben szereplõ dokumentumokhoz igazodva a felhasználó szervezeteknek katasztrófatervüket, illetve intézményi mûködésük folytonossági tervét (Business Continuity Plan, BCP) aktualizálni kell, vagy ezek kialakítása esetén tekintettel kell lenni az EKG normálistól eltérõ mûködési eseteire. 2.1. A Szabályzat hatálya A Szabályzat tárgyi hatálya kiterjed minden egyes, az EKG használathoz kapcsolódó, elkülönült szervezetekhez rendelt szerepkörök együttmûködési folyamataira, a kezdeményezõ eseménytõl, a célállapot bekövetkezéséig. Az egyes érintett szervezetek belsõ, kapcsolódó folyamatait a szervezeteknek saját maguknak kell szabályozni, érvényesítve a Szabályzat elõírásait. A Szabályzat nem tér ki a szolgáltatások díjazására, mert az nem tárgya. A Szabályzat alanyi hatálya: közvetlenül a felhasználó szervezetekre, illetve a hálózatgazdára terjed ki, közvetve minden további, Szabályzatban említett szerepkört ellátó szervezetre, melyet a velük kötött szerzõdésekkel kell biztosítani (pl. a Szabályzat megfelelõ pontjaira hivatkozva). 2004/3. szám

Source: https://magyarkozlony.hu/hivatalos-lapok/c6df5e83f0bf37db3864f03b7fffa71d1e7b5f9b/dokumentumok/88e7f994cf7d3ce84a6055ab65f161970eeac31d/letoltes